

ประกาศองค์การบริหารส่วนตำบลบ้านลำนาว

เรื่อง มาตรการประหยัดพลังงานขององค์การบริหารส่วนตำบลบ้านลำนาว

..........................................................

 ตามที่ ให้ทุกส่วนราชการควบคุมดูแลการใช้น้ำมันเชื้อเพลิงและไฟฟ้าอย่างประหยัด โดยกำหนดเป้าหมายให้ลดจำนวนหน่วยการใช้น้ำมันและไฟฟ้าจากเดิม เมื่อเปรียบเทียบกับเดือนเดียวกันอย่างน้อยร้อยละ 10 นั้น ตามที่องค์การบริหารส่วนตำบลบ้านลำนาว มีแผนปฏิบัติการ “ รวมพลังประหยัดพลังงาน ” ซึ่งเป็นนโยบายการดำเนินงานอนุรักษ์พลังงานภายในองค์การบริหารส่วนตำบลบ้านลำนาว

 เพื่อให้บุคลากรขององค์การบริหารส่วนตำบลบ้านลำนาว อำเภอบางขัน จังหวัดนครศรีธรรมราช ทุกระดับมีความตระหนักถึงความสำคัญของการอนุรักษ์พลังงานและให้ความร่วมมือลดปริมาณการใช้ไฟฟ้า น้ำประปา และน้ำมันเชื้อเพลิง และใช้พลังงานอย่างระมัดระวัง ไม่รั่วไหลสูญเปล่า จึงให้บุคลากรทุกคนในหน่วยงานปฏิบัติตามวิธีการปฏิบัติ ดังนี้

 **1. การประหยัดไฟฟ้า**

กำหนดให้ใช้ไฟฟ้าภายในสำนักงานองค์การบริหารส่วนตำบลบ้านลำนาว โดยมีมาตรการดังต่อไปนี้

1. เครื่องปรับอากาศ

 ให้เริ่มระยะเวลาเปิด – ปิดเครื่องปรับอากาศห้องปฏิบัติงานในแต่ละวันให้สั้นลง ดังนี้

 - เริ่มเปิดเวลา 09.00 น.

 - ปิดระหว่างเวลา 12.00 น. – 13.00 น.

 - ปิด 16.00 น. หรือก่อนเวลาเลิกงานประมาณ 30 นาที หากมีภารกิจที่จะต้อง

 ปฏิบัติงานนอกเวลา ให้เปิดเฉพาะที่จำเป็นต้องปฏิบัติงาน

 - ตั้งอุณหภูมิของเครื่องปรับอากาศให้อยู่ที่ 25 องศา (ประหยัดพลังงานได้ 10 %)

 - ให้นักการภารโรงทำความสะอาดแผ่นกรองอากาศ เครื่องปรับอากาศอย่าง

 น้อยเดือนละ 1 ครั้ง

1. ไฟฟ้าส่องสว่าง

 - ให้เปิดไฟส่องสว่างในห้องปฏิบัติงานและในสำนักงานเฉพาะดวงที่จำเป็นเท่านั้น

- ในเวลากลางคืนให้ยามเปิดไฟฟ้าเพื่อแสงสว่างเท่าที่จำเป็นเพื่อรักษาความ

 ปลอดภัยของอาคารต่าง ๆ ภายในเขตองค์การบริหารส่วนตำบล

- ปิดไฟและเครื่องใช้ไฟฟ้าทุกชนิดเมื่อเลิกงานหรือออกจากที่ทำงานทุกครั้ง

3. เครื่องคอมพิวเตอร์และเครื่องใช้สำนักงาน

 - ห้ามมิให้เปิดเครื่องคอมพิวเตอร์โดยไม่มีการใช้งาน

- ในกรณีที่ไม่ใช้เครื่องถ่ายเอกสารเป็นเวลานาน ๆ ควรปิดเครื่องถ่ายเอกสาร

- ให้กองช่างตรวจสอบอุปกรณ์ไฟฟ้าทุกครั้ง ถ้ามีการชำรุดโดยดำเนินการประมาณ

 ราคาซ่อมแซม และ ดูแลรักษาให้อยู่ในสภาพใช้งานอยู่เสมอ

-2-

 **2. การประหยัดน้ำ**

 2.1 ให้ใช้น้ำอย่างประหยัด ให้กองช่างหมั่นตรวจสอบการรั่วไหลของน้ำเพื่อลดการสูญเสีย ให้คนงานหมั่นดูแลให้อยู่ในสภาพใช้งานได้ปกติ ถ้ามีอุปกรณ์ใด ๆ ชำรุดให้แจ้งผู้เกี่ยวข้องทราบเพื่อดำเนินการซ่อมแซม

 2.2 การรดน้ำต้นไม้ควรรดในเวลาเช้าเพราะช่วงเช้าอากาศเย็นทำให้การระเหยของน้ำน้อยลง

 2.3 การใช้น้ำทำความสะอาดภาชนะหรืออื่น ๆ ควรใช้อย่างประหยัด

 **3. การประหยัดเชื้อเพลิง**

กำหนดให้ใช้น้ำมันเชื้อเพลิงรวมแต่ละเดือนไม่ควรเกินเดือนละ 300 ลิตร โดยมีมาตรการดังต่อไปนี้

3.1 ให้ข้าราชการและลูกจ้าง ทุกคนใช้รถยนต์เท่าที่จำเป็นและเป็นไปอย่างประหยัดและต้องขออนุมัติก่อนทุกครั้ง

 3.2 กรณีไปราชการในเส้นทางเดียวกันให้เดินทางโดยรถคันเดียวกัน

 3.3 ควรใช้โทรศัพท์ โทรสาร และอินเตอร์เน็ตหรือบริการส่งเอกสารแทนการเดินทางไปติดต่อด้วยตนเองเพื่อเป็นการประหยัดน้ำมัน

 3.4 ให้หมั่นตรวจสอบสภาพรถ

 3.5 ควรขับรถด้วยความเร็วคงที่ไม่เกิน 90 กม./ ชม.

 3.6 ให้พนักงานขับรถดับเครื่องยนต์ทุกครั้งขณะจอดคอย

 3.7 ให้พนักงานขับรถศึกษาเส้นทางก่อนการเดินทาง จัดให้มีแผนที่เส้นทางประจำรถ ใช้เส้นทางลัดเพื่อประหยัดน้ำมันเชื้อเพลิง

 จึงประกาศให้ทราบโดยทั่วกัน

 ประกาศ ณ วันที่ 2 เดือน ตุลาคม พ.ศ.2563



 (ลงชื่อ)..................................................

 (นายสุเทพ ภักดีโชติ)

 นายกองค์การบริหารส่วนตำบลบ้านลำนาว